text: Neyðugt er at fáa møguleikan fyri dialysuviðgerð í Suðuroy sum skjótast, heldur Bjarni Hammer
text: #000002
text: Umframt at ótolnast eftir, nær verklagslóg fyri Suðuroyartunnilin verður løgd fyri tingið, vil Bjarni Hammer, tinglimur fyri Javnaðarflokkin, nú eisini hava at vita, hvussu tað gongur at fáa skipað dialysuviðgerð á Suðuroyar sjúkrahúsi.
text: #000003
text: Dialysuviðgerð er hørð og krevjandi viðgerð, ið reinsar blóðið í kroppinum, tá nýruni ikki megna at gera tað sjálvi.
text: #000004
text: Dialysusjúklingar um alt landið koma til Havnar til dialysuviðgerð, men hjá teimum sunnanfyri er ikki altíð líka lætt at sleppa til dialysuviðgerð, og Bjarni Hammer vísir á, at dialysusjúklingar í Suðuroy skulu til Havnar tríggjar ferðir um vikuna í øllum veðri til dialysuviðgerð-
text: #000005
text: Sambært dimma.fo eru umstøðurnar á Suðuroyar sjúkrahúsi klárar til dialysuviðgerð, og høli og útgerð eru fingin til vega. Kortini vanta tó starvsfólk til viðgerðina, og hetta er nakað, ið Landssjúkrahúsið skal taka sær av.
text: #000006
text: -Tað er óskiljandi, at viljin ikki verið verið til staðar at geva hesum heilsubótina á staðnum, tá tað er øllum kunnugt, hvussu sjúk tey kunnu vera, og hvussu strævin túrurin til Havnar er hjá teimum.
text: #000007